የከተሞች ፎረም  ማጠቃለያ ተካሄደ
ከየካቲት 9-13/2011 ዓ.ም ጅግጅጋ በሚገኘው የሱማሌ ክልል ቤተመንግስት በተካሄደው የኢትዮጵያ ከተሞች ፎረም አንድ አካል የሆነው የፓናል ውይይት ማጠቃለያ ዛሬ ቀርቧል።በማጠቃለያው የከተማ ልማትና ቤቶች ዘርፍ የ10 ዓመት ረቂቅ መሪ የልማት ዕቅድ የቀረበ ሲሆን ሰፊ ውይይት ተካሂዶ ለመሪ ዕቅዱ ግብአት የሚሆኑ ሀሳቦች ቀርበዋል።የከተማ ልማትና ኮንስትራክሽን ሚኒስትሩ አቶ ጃንጥራር አባይ እና የብሄራዊ ፕላን ኮሚሽን ኮሚሽነር ዶ/ር ፍፁም አሰፋ በመሩት በዚህ ውይይት የክልሉን ፕሬዚደንት ጨምሮ የመንግስት የስራ ሀላፊዎች እና የፎረሙ ተሳታፊዎች ተገኝተዋል።ስምንተኛው የኢትዮጵያ ከተሞች ፎረም ነገ የአሸናፊ ከተሞችንና ሞዴል ኢንተርፕራይዞችን በመሸለም፣ የዘጠነኛውን ፎረም አዘጋጅ በማሳወቅ እና በሌሎችም የተለያዩ ፕሮግራሞች ይጠናቀቃል።በድልነሳ ምንውየለትፎቶ:- ዳኜ አበራ